MEGÁLLAPODÁS
Óvodai feladatok 2013. I. félévi ellátásáról


mely létrejött egyrészről Martfű Város Önkormányzata (5435 Martfű, Szent István tér 1. adószám: 15733012-2-16, Képviseli: Dr Kiss Edit polgármester)
másrészről
Mezőhék Község Önkormányzata (5453 Mezőhék, Felszabadulás út 1., adószám: 15412555-1-16, Képviseli Fórizs Ágnes polgármester
az alábbi tartalommal és feltételekkel: 

1.) Előzményként megállapodó felek rögzítik, hogy 2010. július 6. napján társulási megállapodást kötöttek az óvodai feladataik ellátására. Az intézményfenntartó társulás a Szolnoki Kistérség Többcélú Társulásának kistérségen átnyúló mikrotársulásaként működött 2012. december 31. napjáig.
	Martfű Város Önkormányzata ezen időponttól a Szolnoki Kistérség Többcélú Társulásából kivált.
	E körülmény, valamint a Magyarország helyi önkormányzatairól szóló 2011. évi CLXXXIX. törvény 146. § (1) bekezdésében foglalt rendelkezésekre (továbbiakban Mötv.)  - mely szerint az önkormányzati társulási megállapodásokat a képviselő-testületeknek 2013. június 30. napjáig kell felülvizsgálni – szükségessé teszi a felülvizsgálat elvégzéséig az együttműködés pénzügyi feltételeinek rögzítését.
2.) Megállapodó felek a 2013. I-II. negyedévi költségek viselése tárgyában az alábbiakat rögzítik:
a.) Az 1.) pontban foglalt intézményfenntartó társulási megállapodásban foglaltakat továbbra is fenntartja.
	b.) Magyarország 2013. évi költségvetésében, és a társulási megállapodás 8.3. pontjában 	foglaltakat figyelembe véve felek a hozzájárulás mértékét 2013. január 1. napjától 	2013. június 30-ig 1.244.000.- Ft (azaz: egymillió-kettőszáznegyvennégyezer forint) 	hozzájárulást fizet Mezőhék Község Önkormányzata Martfű Város Önkormányzata 	részére, melyből 1.004.000.- Ft óvodai normatíva kiegészítés, 240.000.- Ft igazgatási 	költség hozzájárulás.
	c.) A b.) pontban foglalt hozzájárulást Mezőhék Község Önkormányzata hat egyenlő 	részletben havonta, tárgyhó 	10. napjáig átutalással teljesíti Martfű Város 	Önkormányzatának 10700309-66893729-	51100005 számú számlájára.


3.) Felek megállapodnak abban, hogy a Mötv. alapján felülvizsgálják az óvodai feladatokra kötött, 1.) pontban foglalt társulási megállapodást, és a felülvizsgálat eredményeként meghatározzák az óvodai feladatok ellátására vonatkozó együttműködés további, lehetséges kereteit.
4.) Felek rögzítik, hogy e megállapodással kapcsolatos vitás kérdéseiket elsősorban tárgyalásos úton rendezik. Esetleges jogvitájukra a Szolnoki Járásbíróság kizárólagos illetékességét kötik ki.
Felek a megállapodást elolvasás és értelmezés után, mint akaratukkal mindenben megegyezőt írták alá.
Jelen megállapodás 4 eredeti példányban készült.

